Source: http://odlocitve.us-rs.si/sl/odlocitev/US29535
Timestamp: 2019-10-16 10:04:39+00:00

Document:
ECLI:SI:USRS:2011:U.I.221.10
Člen 4 Odloka o kategorizaciji občinskih cest v Občini Krško (Uradni list RS, št. 73/09 in 47/10), kolikor kategorizira lokalno cesto "G5-Dr.-Mr.-24030", v delu, ki poteka po zemljišču parc. št. *5/0, k. o. Drnovo, in lokalno cesto "Črešnjice-Drnovo", v delu, ki poteka po zemljiščih parc. št. 960/1 in 960/5, obe k. o. Veliki Podlog, se razveljavi. Občina Krško mora pobudnici povrniti njene stroške postopka v višini 624,00 EUR v 30 dneh po objavi te odločbe v Uradnem listu Republike Slovenije.
Ker Občina s pobudnico ni sklenila pravnega posla za pridobitev zemljišč niti ni izvedla postopka razlastitve, je Odlok o kategorizaciji, kolikor na zemljiščih pobudnice kategorizira lokalni cesti, v neskladju z 19. členom Zakona o spremembah in dopolnitvah Zakona o javnih cestah (ZJC-B) in z 69. členom Ustave. Ker Odlok v tem delu nedopustno posega v lastninsko pravico, je v neskladju tudi s 33. členom Ustave.
U-I-221-10.pdf
U-I-221/10-8
Ustavno sodišče je v postopku za oceno ustavnosti in zakonitosti, začetem na pobudo Milene Juratovac, Krško, ki jo zastopa Odvetniška družba Rozman & Vesel, o. p., d. o. o., Ljubljana, na seji 6. julija 2011
1. Člen 4 Odloka o kategorizaciji občinskih cest v Občini Krško (Uradni list RS, št. 73/09 in 47/10), kolikor kategorizira lokalno cesto "G5-Dr.-Mr.-24030", v delu, ki poteka po zemljišču parc. št. *5/0, k. o. Drnovo, in lokalno cesto "Črešnjice-Drnovo", v delu, ki poteka po zemljiščih parc. št. 960/1 in 960/5, obe k. o. Veliki Podlog, se razveljavi.
1. Pobudnica izpodbija 4. člen Odloka o kategorizaciji občinskih cest v Občini Krško (v nadaljevanju Odlok o kategorizaciji), kolikor kategorizira lokalni cesti "G5-Dr.-Mr.-24030" in "Črešnjice-Drnovo", v delih, ki potekajo po njenih zemljiščih. Odlok o kategorizaciji naj bi bil v izpodbijanih delih v neskladju s 33. in 69. členom Ustave ter z 19. členom Zakona o spremembah in dopolnitvah Zakona o javnih cestah (Uradni list RS, št. 92/05 – v nadaljevanju ZJC-B). Pobudnica navaja, da Občina Krško (v nadaljevanju Občina) z njo ni sklenila pravnega posla za pridobitev zemljišč, po katerih potekata lokalni cesti, niti ni začela razlastitvenega postopka. Občini je predlagala ureditev medsebojnega razmerja in jo opozorila, da bo v nasprotnem primeru vložila pobudo za začetek postopka za oceno ustavnosti in zakonitosti izpodbijanega dela Odloka o kategorizaciji. Pobudnica zato predlaga, naj Ustavno sodišče naloži Občini plačilo njenih stroškov postopka pred Ustavnim sodiščem.
3. Iz zemljiškoknjižnih izpiskov izhaja, da je pobudnica lastnica zemljišča parc. št. *5/0 (prej 5.S), k. o. Drnovo, po katerem poteka lokalna cesta "G5-Dr.-Mr.-24030", ter zemljišč parc. št. 960/1 in 960/5, obe k. o. Veliki Podlog, po katerih poteka lokalna cesta "Črešnjice-Drnovo". Pobudnica zato izkazuje pravni interes za začetek postopka za oceno ustavnosti in zakonitosti Odloka o kategorizaciji, kolikor se nanaša na lokalni cesti, ki potekata po njenih zemljiščih. Ustavno sodišče je pobudo sprejelo in glede na izpolnjene pogoje iz četrtega odstavka 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) nadaljevalo odločanje o stvari sami.
4. Odlok o kategorizaciji je bil sprejet na podlagi ZJC, ki se je prenehal uporabljati z dnem začetka uporabe Zakona o cestah (Uradni list RS, št. 109/10 – v nadaljevanju ZCest-1). Na podlagi 126. člena ZCest-1 morajo občine svoje predpise uskladiti z določbami ZCest-1 v enem letu od njegove uveljavitve, tj. do 1. aprila 2012. Odlok o kategorizaciji določa občinske ceste po njihovih kategorijah in namenu uporabe glede na vrsto cestnega prometa, ki ga prevzemajo. V 4. členu Odlok o kategorizaciji med lokalnimi cestami pod zaporedno številko 1 kategorizira lokalno cesto "Črešnjice-Drnovo", pod zaporedno številko 26 pa lokalno cesto "G5-Dr.-Mr.-24030", ki obe potekata po zemljiščih v lasti pobudnice.
7. V obravnavani zadevi Občina s pobudnico ni sklenila pravnega posla za pridobitev zemljišč, po katerih potekata lokalni cesti "G5-Dr.-Mr.-24030" in "Črešnjice-Drnovo". Zoper njene nepremičnine tudi ni bil izveden postopek razlastitve. Zato je 4. člen Odloka o kategorizaciji v izpodbijanih delih v neskladju z 19. členom ZJC-B in 69. členom Ustave. Ker 4. člen Odloka o kategorizaciji v teh delih nedopustno posega v lastninsko pravico, je v neskladju tudi s 33. členom Ustave. Ustavno sodišče je zato 4. člen Odloka o kategorizaciji, kolikor kategorizira lokalno cesto "G5-Dr.-Mr.-24030", v delu, ki poteka po zemljišču parc. št. *5/0, k. o. Drnovo, in lokalno cesto "Črešnjice-Drnovo", v delu, ki poteka po zemljiščih parc. št. 960/1 in 960/5, obe k. o. Veliki Podlog, razveljavilo (1. točka izreka).
8. Pobudnica predlaga, naj Ustavno sodišče njene stroške postopka s pobudo naloži v plačilo Občini. Po prvem odstavku 34. člena ZUstS nosi v postopku pred Ustavnim sodiščem vsak udeleženec svoje stroške postopka, če Ustavno sodišče ne odloči drugače. Po ustaljeni ustavnosodni presoji morajo obstajati posebno utemeljeni razlogi, da se stroški pobudnika naložijo v plačilo nasprotnemu udeležencu. V konkretnem primeru so takšni razlogi podani. Pobudnica je Občino pozvala k ureditvi zadeve in jo opozorila, da bo v nasprotnem primeru predlagala začetek postopka za oceno ustavnosti in zakonitosti Odloka o kategorizaciji. Ustavno sodišče je že v številnih primerih, ko so bili izpodbijani občinski odloki o kategorizaciji javnih cest, sprejelo vsebinsko enake odločitve in ponovilo stališče, da so takšni predpisi v neskladju z Ustavo, če občina z lastnikom ni sklenila pravnega posla za pridobitev zemljišč oziroma ga ni razlastila. Občina priznava, da potekata po zemljiščih v lasti pobudnice lokalni cesti, zato je lahko utemeljeno pričakovala vsebinsko enako odločitev Ustavnega sodišča kot v drugih podobnih primerih. Ustavno sodišče je zato odločilo, da je Občina v 30 dneh dolžna povrniti pobudnici njene stroške, ki jih je imela z vložitvijo pobude (2. točka izreka).
Milena Juratovac, Krško

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče